ভরপুর অ্যাকশন, ইমোশন! ‘ফ্যামিলি ম্যান সিজন ৩’

ওয়েব ডেস্ক: ২১ নভেম্বর মুক্তি পেয়েছে বহু প্রতীক্ষিত ‘ফ্যামিলি ম্যান সিজন ৩’ (The Family Man Season 3)। Amazon Prime Videoতে নতুন সিজনটি একসঙ্গে ভারতসহ ২৪০টিরও বেশি দেশ ও অঞ্চলে দেখা যাবে। মুক্তির পর থেকেই প্রশংসা কুড়োচ্ছে মনোজ বাজপেয়ী (Monoj Bajpayee) অভিনীত সিরিজ। আগের মতোই রয়েছেন মনোজ বাজপেয়ী, তাঁর জনপ্রিয় চরিত্র শ্রীকান্ত তিওয়ারির ভূমিকায়। শ্রীকান্ত একজন উচ্চপদস্থ গোয়েন্দা কর্মকর্তা, যিনি একদিকে দেশের নিরাপত্তার দায়িত্ব পালন করেন, অন্যদিকে সংসার সামলানোর চেষ্টা করেন। এবার তাঁর জীবনে আরও কঠিন সময় আসতে চলেছে।

আগের থেকেও টানটান উত্তেজনায় ভরপুর ‘ফ্যামিলি ম্যান সিজন ৩’। সিরিজে গোয়েন্দা আধিকারিক শ্রীকান্ত তিওয়ারির চরিত্রে দেখা গিয়েছে মনোজ বাজপেয়ীকে। খলচরিত্রে এই সিরিজে দেখা গিয়েছে জয়দীপ অহলওয়াটকে, সঙ্গে গুরুত্বপূর্ণ চরিত্রে রয়েছেন নিমরত কৌর। যে সিরিজ দর্শকের অপেক্ষার পারদ চড়িয়েছে, সেই ‘ফ্যামিলি ম্যান সিজন ৩। এই সিরিজে মনোজ বাজপেয়ীর পাশাপাশি নজর কেড়েছেন জয়দীপ অহলওয়াট। তাঁর চরিত্রের নাম রুকমা। সিরিজে তাঁর এন্ট্রি যেন এক অন্যমাত্রা যোগ করেছে। এই সিরিজে ‘রুকমা’ ও ‘শ্রীকান্ত’ চরিত্রের মধ্যে বিরোধের ছবি স্পষ্ট। শত্রুদমনে বদ্ধপরিকর শ্রীকান্ত। নাগা নেতা হত্যাকাণ্ড, সীমান্তে উত্তেজনা, লুকিয়ে থাকা ‘ইনার মোল’, চীন–পাকিস্তান নিয়ে গোপন সামরিক আলোচনা- গোটা সিজনে থ্রিল ও অ্যাকশনের অভাব নেই।

আরও পড়ুন: মিমির নয়া লুক! অভিনেত্রীকে দেখে চোখ ফেরানো দায়

কিন্তু সমস্যা হল, এত কিছু ঘটতে গিয়ে গল্প মাঝে মাঝে অতিরিক্ত ভিড়ে জমিয়ে ফেলে। বিস্ফোরণ, ধাওয়া, অপহরণ, গোপন মিশন।সুন্দর পাহাড়ি দৃশ্যপটে সাজানো এই সিজনের প্রথম এপিসোডেই রয়েছে টুইস্ট। তবে শুরুটা যতটা ধাক্কাধাক্কির, পরের দিকের গতি ততটা ছিল না। সবকিছু জমাট হলেও শেষটা তাড়াহুড়ো করে ফেলে দেওয়া মনে হয়।

অন্য খবর দেখুন